పెళ్లి తరువాత సినిమాల్లో నటించాలని నిర్ణయించుకున్న ఆ అందాల భామ... ఈ విషయంలో ముందుగానే ఒక నిర్ణయం కూడా తీసుకుందట. ఇంతకీ ఎవరామె? ఆమె తీసుకున్న ఆ నిర్ణయమేంటి?   స్టార్ హీరోయిన్గా కొనసాగుతుండగానే... యంగ్ హీరో నాగచైతన్యను పెళ్లాడి అక్కినేని ఇంటి కోడలిగా మారిపోయింది సమంత. అయితే పెళ్లి తరువాత కూడా సినిమాల్లో నటించడం కొనసాగిస్తానని ఈ క్రేజీ హీరోయిన్ క్లారిటీ ఇచ్చింది. అక్కినేని ఫ్యామిలీ కూడా ఇందుకు అభ్యంతరం చెప్పకపోవడంతో... సమంత హవా మరికొన్నాళ్లు కొనసాగే అవకాశం ఉందని సినీజనం భావిస్తున్నారు. అయితే  పెళ్లి తరువాత సమంత ఎంతకాలం హీరోయిన్గా కొనసాగుతుందనే విషయంలో మాత్రం ఎవరికీ అంతగా స్పష్టత లేదు.  ప్రస్తుతం నటిస్తున్న సినిమాలు పూర్తయిన తరువాత సమంత మెయిన్ హీరోయిన్గానే సినిమాలు ఒప్పుకుంటుందా అనే అంశంపై కూడా సస్పెన్స్ కొనసాగుతోంది. ఇదిలా ఉంటే పెళ్లి తరువాత ఎంతకాలం సినిమాల్లో కొనసాగాలనే విషయాన్ని ఈ అందాల భామ ముందుగానే నిర్ణయించుకుందట. ఫ్యామిలీ లైఫ్లోకి పూర్తి స్థాయిలో ఎంటరైతే మళ్లీ సినిమాల్లో నటించడం కష్టమని భావించిన సమంత... పెళ్లి తరువాత రెండేళ్లు మాత్రమే సినిమాల్లో కొనసాగాలని డిసైడయ్యిందట.   ఈ విషయాన్ని అక్కినేని ఫ్యామిలీకి సైతం సమంత ముందుగానే చెప్పేసిందని ఆమె సన్నిహితులు కూడా గుసగుసలాడుకుంటున్నారు. ప్రస్తుతం తన భర్త నాగచైతన్యతో కలసి హనీమూన్ను ఎంజాయ్ చేస్తున్న ఈ మ్యారీడ్ హీరోయిన్... మరో రెండు వారాల తరువాత తాను నటించాల్సిన సినిమాల షూటింగ్స్కు హాజరవుతుందని తెలుస్తోంది. ఏదేమైనా... పెళ్లి తరువాత నటించే విషయంలో సమంత చాలా రోజుల క్రితం నిర్ణయం తీసుకున్నట్టు కనిపిస్తోంది.
pelli taruvaata cinemallo natinchaalani nirnayinchukunna aa andaala bhama... ee vishayamlo mundugaane oka nirnayam kuudaa teesukundata. intakee evarame? aame teesukunna aa nirnayamenti?   star heroinga konasaagutundagaane... yang heero naagachaitanyanu pelladi akkineni inti kodaligaa maaripoyindi samanta. ayithe pelli taruvaata kuudaa cinemallo natinchadam konasaagistaanani ee cragey heroin clarity ichindi. akkineni famili kuudaa induku abhyantaram cheppakapovadamto... samanta hawa marikonnallu konasage avakaasam undani sineejanam bhaavistunnaaru. ayithe  pelli taruvaata samanta entakaalam heroinga konasagutundane vishayamlo maatram evariki antagaa spashtata ledu.  prastutam natistunna cinimaalu puurtayina taruvaata samanta main heroingane cinimaalu oppukuntundaa ane amsampai kuudaa suspens konasagutondi. idila unte pelli taruvaata entakaalam cinemallo konasagalane vishayaanni ee andaala bhama mundugaane nirnayinchukundata. famili laifloki puurti sthaayilo entaraithe malli cinemallo natinchadam kashtamani bhaavinchina samanta... pelli taruvaata rendellu matrame cinemallo konasaagaalani disaidayyindata.   ee vishayaanni akkineni familiki saitam samanta mundugaane cheppesindani aame sannihitulu kuudaa gusagusaladukuntunna. prastutam tana bharta naagachaitanyatho kalasi haneemoonnu enjay chestunna ee married heroin... maro rendu vaaraala taruvaata taanu natinchaalsina cinimala shootingsku haajaravutundani telustondi. edemaina... pelli taruvaata natinche vishayamlo samanta chala rojula kritam nirnayam teesukunnattu kanipistondi.